
PËR DISA NDRYSHIME DHE SHTESA NË VENDIMIN NR.328, DATË 26.6.1995, TË KËSHILLIT TË MINISTRAVE, “PËR TRAJTIMIN EKONOMIK FINANCIAR TË NJËSISË SË TRANSPORTIT MJEKËSOR ME HELIKOPTERË”

Në mbështetje të nenit 100 të Kushtetutës, të ligjit nr.8487, datë 13.5.1999, “Për kompetencat për caktimin e pagave të punës” dhe të neneve 2 dhe 6, të ligjit nr.8379, datë 29.7.1998, “Për hartimin dhe zbatimin e buxhetit të shtetit në Republikën e Shqipërisë”, me propozimin e ministrit të Shëndetësisë, Këshilli i Ministrave

V E N D O S I:

1. Pika 2 e vendimit nr.328, datë 26.6.1995, të Këshillit të Ministrave ndryshon si vijon:
“2.a) Për kategorinë e personelit të parashikuar në shkronjat “a” dhe “b”, të pikës 1, deri në 250 për qind mbi bazën bazë.
b) Për kategorinë e personelit të parshikuar në shkronjat “c” dhe “d” deri në 150 për qind mbi pagën bazë.
c) Për kategorinë e personelit të parashikuara në shkronjën “e” deri në 50 për qind mbi pagën bazë.”.
2. Efektet financiare të përballohen nga buxheti që do të miratohet për vitin 2001 për Ministrinë e Shëndetësisë dhe të fillojnë nga data 1 janar 2001.
Ky vendim hyn në fuqi pas botimit në Fletoren Zyrtare.

